  Майя Бывальцева Ӝог эмъюрттэт сётонъя В классэн 24 автомобиль басьтон вылын Удмуртилэн коньдэтэз 382 сюрс манет шыръялоз. Торгъёсын вормись — «Автоцентр ГАЗ» огазеяськон — со машинаосты 76 миллион 53 сюрс 979 манетэн ӵектӥз. 6-тӥ инвожое ортчем электрон аукционлы йылпумъянъёс шараямын басьяськонъя огъя ивортодэт сӧзнэтлэн сайтаз. Аукционэ кыкетӥез пыриськись — «СервисЦентр-НН» огазеяськон — 76 миллион 436 сюрс 159 манет 99 коньы ӵектӥз, нырысь ялэм дунлэсь 1 коньылы гинэ ӧжыт. Ӝог эмъюрттэт сётонъя 24 автомобильёсты басьтыны коньдонэз 2016-тӥ арын висъялозы Удмуртилэн бюджетысьтыз. Тупанкылын пусъемъя, машинаосты вуттыны кулэ 31-тӥ гудырикошконозь. Тодэ вайытом, туэ элькунын ӝог эмъюрттэт сётонъя 100 машина басьтыны чакламын. Тегъёс: Тазалык Ижкар Удмуртия Тазалыкезутёнъяминистерство коньдэт ӝогэмъюрттэтсётон  